অ্যালান বর্ডার পদক
অ্যালান বর্ডার পদক (ইংরেজি: Allan Border Medal) অস্ট্রেলিয়ার ক্রিকেটে সবচেয়ে মর্যাদাজনক ব্যক্তিগত পুরস্কাররূপে গণ্য করা হয়। এ পদকটি ২০০০ সালে প্রবর্তিত করা হয়। সাবেক ও বিখ্যাত অস্ট্রেলীয় ক্রিকেট অধিনায়ক অ্যালান বর্ডারের কীর্তিগাঁথাকে তুলে ধরতে এ পদকের নামকরণ করা হয়েছে। অ্যালান বর্ডারের সময়কালীন বিখ্যাত ক্রিকেটার, গণমাধ্যম ব্যক্তিত্ব ও আম্পায়ারদের ভোটের এ পদক প্রদান করা হয়। ৩-২-১ ভিত্তিতে প্রতি খেলা শেষে একদিনের আন্তর্জাতিক ও টেস্ট খেলোয়াড়দেরকে পুরস্কার বিজয়ী হবার সমান সুযোগের জন্য মূল্যায়ন করা হয়। অস্ট্রেলীয় ক্রিকেট হল অব ফেমে অন্তর্ভুক্ত নতুন সদস্যগণ অ্যালান বর্ডার পদক প্রদানের রাত্রিকালীন অনুষ্ঠানে উপস্থিত থাকতে পারেন।